Aftrede is ’n tyd vir rus, om kleinkinders te bederf, jou gholf-voorgee te verbeter of ’n stokperdjie te beoefen. Dit is nie die beste tyd om veranderings in mediesefonds-reëls en -tariewe te bestudeer nie.
Een van die belangrikste oorwegings is die vlak van dekking wat jou fonds bied. Neem in ag dat as ’n fonds sê hy dek 100%, beteken dit hy dek 100% van die tariewe wat op die verwysingslys van die Nasionale Gesondheidsraad verskyn; nie 100% van die totale koste nie.
As voorbeeld: Indien die dokter dubbel soveel kos as die voorgeskrewe prys van die raad se verwysingsprys, is die fonds se bybetaling slegs 50% van die totale koste.
Dit beteken nie dat alle mediese fondse dieselfde dekking vir die wetlik voorgeskrewe siektes bied nie. Die meeste mediese fondse gebruik die wet se voorgeskrewe minimum voordele (VMV) as hul verwysing en dek soms net dieselfde behandeling as wat jy in ’n staatshospitaal sou kry.
Op ’n meer positiewe noot moet jy onthou dat jy ’n deel van jou mediese uitgawes (R3 720 per jaar teen die huidige koers vir die hooflid en eerste afhanklike) van belasting kan terugeis. Daar is ook voorsiening vir afgetredenes en “ouer” afgetredenes ouer as 65 jaar of afgetredenes wat ’n fisieke gebrek het. Vra jou belastingkenner hieroor uit.
Dit is ook ’n goeie idee, veral indien jy nog nie afgetree het nie, om jou werkgewer te vra wat sy bydrae vir jou mediese fonds is en of dié bydrae ná aftrede voortgaan. Baie werkgewers verminder hul bydrae stelselmatig.
Oorweeg ook die gebruik van oorbruggingsdekking. Dit is ’n vorm van versekering wat jou die verskil tussen jou mediesefondsbydrae tot ’n uitgawe en die werklike koste daarvan kan laat eis. Daar is perke op die bedrag wat jy kan eis.
Dit is ook lonend om met ’n onafhanklike finansiële raadgewer te gesels. Hoewel hulle geld vra vir hul advies en tyd, beteken dit hulle word nie gedwing om ’n spesifieke produk of polis aan jou te verkoop om kommissie te verdien nie.
Kyk veral vir die CFP-kenteken van ’n gesertifiseerde finansiële beplanner. So ’n raadgewer kan jou help om vir onvoorsiene mediese uitgawes te spaar in ’n afsonderlike produk of noodfonds.
Smeer die vleis alkant goed in. Plaas vir 2 uur of oornag in die yskas. Geur alkant met die peper en drup die olyfolie oor.
Groente: Pak die aartappels in ’n oondbraaipan, geur met die sout en sprinkel die knoffel, vinkel en tiemietakkies oor. Giet ’n bietjie water by en drup van die olyfolie oor.
Plaas die vleis op ’n oondrak bo-op die oondbraaipan. (Vryf die swoerd met die sout in en plaas op ’n aparte bakplaat.) Oondbraai 2 uur tot ’n interne temperatuur van 65 °C. (Roer die aartappels van tyd tot tyd deur en verwyder uit die oond wanneer gaar.)